
Βασικά Χαρακτηριστικά Συμπεριφοράς Νερού

1. Σκοπός πειράματος
Η πρόβλεψη, παρατήρηση και αξιολόγηση της συμπεριφοράς νερού (υγρού) σε ελεύθερη πτώση, σε πρόσκρουση, σε πλευστότητα, σε επαφή/ ανάμειξη με άλλα υγρά, στερεά και αέρια καθώς και σε αλλαγή από στερεή σε υγρή μορφή.
2. ΔιαδικασΤίΚα
· Διεξαγωγή ασκήσεων ανά ομάδες των 4 ατόμων

· Γίνεται συζήτηση και καταγραφή της πρόβλεψης των παρατηρήσεων 

· Διεξαγωγή ασκήσεων με τη χρήση ψηφιακής φωτογραφικής μηχανής
· Ομαδική Έκθεση στην καθορισμένη μορφή που να περιλαμβάνει:

1. την πρόβλεψη (πριν τη διεξαγωγή του πειράματος)

2. τις παρατηρήσεις (κατά τη διεξαγωγή του πειράματος)

3. τους μηχανισμούς της φύσης (θεωρία) που διέπουν τη συμπεριφορά του νερού

4. σχόλια για τις αποκλίσεις μεταξύ των προβλέψεων και των παρατηρήσεων

ΠΕΙΡΑΜΑΤΑ

1. Μια τρύπα στο νερό
Τι γίνεται αν δημιουργήσουμε μια τρύπα σε ήρεμη μεγάλη επιφάνεια νερού.  (π.χ. Πτώση αντικειμένου, απότομη αφαίρεση αντικειμένου από το νερό, σπάσιμο μπαλονιού βυθισμένου στο νερό, κλπ σε μια πισίνα, λίμνη, λιμενολεκάνη)

Τι συμβαίνει στην ήρεμη/ επίπεδη επιφάνεια του νερού μετά τη δημιουργία της διαταραχής:
1. Αμέσως μετά τη διαταραχή
2. 2 sec μετά τη διαταραχή
3. 10 sec μετά τη διαταραχή
4. 1 λεπτό μετά τη διαταραχή
2. Ελεύθερη πτώση νερού

Ρίξετε λίγο νερό ψηλά.  Τι παρατηρείται στο σχήμα του νερού από τη στιγμή που το νερό φεύγει από το δοχείο μέχρι να φθάσει σε τελική θέση στο έδαφος.
3. Πτώση μίας σταγόνας από γάλα σε ένα πιάτο με γάλα
Αφήστε μια μόνο σταγόνα γάλακτος να πέσει από μικρό ύψος σε ένα πιάτο σούπας (ή ξέβαθο δοχείο) με γάλα.  Τι θα συμβεί μετά την πρόσκρουση:  

1. Πώς αλλάζει το σχήμα της επιφάνειας του γάλακτος μέσα στο πιάτο;

2. Τι συμβαίνει στη σταγόνα;

4. Διάχυση
Σε ένα ποτήρι τοποθετείται ένα φακελάκι του τσαγιού.

1. Τι διαφορά υπάρχει εάν:

2. Το νερό είναι ζεστό από βραστήρα

3. Το νερό είναι κρύο από ψυγείο

5. Ανάμειξη νερού και ιζημάτων

Σε ένα πλαστικό μπουκάλι (του ενός λίτρου) γεμάτο νερό τοποθετείστε μείγμα ιζημάτων (μια χούφτα).  Ανακινείστε πάρα πολύ καλά μέχρι όλο το μείγμα να είναι ομοιόμορφο.  Αφήστε το μπουκάλι ακίνητο.

Τι θα παρατηρηθεί στο μείγμα νερού ιζημάτων (χρώμα μείγματος, ύψος ιζημάτων στον πάτο, μέγεθος ιζημάτων στον πάτο, κλπ):

1. Μετά από 5 δευτερόλεπτα

2. Μετά από 30 δευτερόλεπτα

3. Μετά από 3 λεπτά

4. Μετά από 15 λεπτά

5. Μετά από 1 ώρα

6. Μετά από 1 μέρα

Να διεξαχθεί η άσκηση με:

1. Λεπτό χαλίκι

2. Άμμο (της θάλασσας ή σπαστό οικοδομών)

3. Άργιλος (πηλός)

4. Φυτόχωμα (μείγμα με φυτικό υλικό, άμμο, ιλύς, άργιλος)

6. Πλευστότητα 

Γεμίστε ένα ποτήρι κατά 80% περίπου με νερό.  Αφήστε ένα παγάκι στην επιφάνεια του νερού.

1. Σε ποια θέση ισορροπεί το παγάκι (σκίτσο)
2. Σε πόσο ύψος φθάνει ο πάγος πάνω από τη στάθμη του νερού του ποτηριού (% ύψους);
3. Στο ίδιο ποτήρι τοποθετήστε ένα μολύβι κατακόρυφα και προσπαθήστε να ισορροπήσει.  Τι παρατηρείτε;
4. Σε ένα κουβά με νερό τοποθετείστε ένα άδειο γυάλινο μπουκάλι (π.χ. κρασιού).  Σε ποια θέση ισορροπεί;  Κάνετε επεμβάσεις μέχρι το μπουκάλι να επιπλέει κατακόρυφα. 
7. Λιώσιμο Πάγου
Γεμίστε ένα κενό ποτήρι κατά το ήμισυ με παγάκια.  Προσθέστε σταδιακά νερό μέχρι το νερό να φτάσει στα χείλη του ποτηριού (όρια να ξεχειλίσει).

Τι γίνεται όταν λιώσει ο πάγος;







8. Λιώσιμο Πάγου – 2

Σε ένα (μικρό) πιάτο της σούπας δημιουργείστε ένα σωρό με παγάκια.  Προσθέστε νερό μέχρι τα χείλη του πιάτου.   Τι παρατηρείται με το πέρασμα του χρόνου:

· Στην αρχή

· Όταν αρχίσει να λιώνει ο πάγος

· 10 λεπτά μετά που αρχίσει να λιώνει ο πάγος

· Όταν όλα τα παγάκια επιπλέουν

· 10 λεπτά μετά από τη στιγμή που όλα τα παγάκια άρχισαν να επιπλέουν

